CELEX: 62011CN0464
Language: et
Date: 2011-09-07 00:00:00
Title: Kohtuasi C-464/11: Eelotsusetaotlus, mille on esitanud Tribunale di Palermo — Sezione Distaccata di Bagheria (Itaalia) 7. septembril 2011 — Paola Galioto versus Maria Guccione jt

19.11.2011   
            
            
               ET
            
            
               Euroopa Liidu Teataja
            
            
               C 340/10
            
         Eelotsusetaotlus, mille on esitanud Tribunale di Palermo — Sezione Distaccata di Bagheria (Itaalia) 7. septembril 2011 — Paola Galioto versus Maria Guccione jt
   (Kohtuasi C-464/11)
   2011/C 340/18
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Palermo — Sezione Distaccata di Bagheria
   
      Põhikohtuasja pooled
   
   
      Hageja: Paola Galioto
   
      Kostjad: Maria Guccione, Maria Piera Savona, Fabio Savona
   
      Eelotsuse küsimused
   
   
               1.
            
            
               Kas direktiivi 2008/52/EÜ (1) artikleid 3 ja 4, mis käsitlevad vahendaja tõhusust ja pädevust, tuleb tõlgendada nii, et vahendaja peab olema ka juriidiliselt pädev ning et ametiasutuse töötaja peab valima vahendaja, võttes arvesse, millised konkreetsed teadmised ja erialased kogemused vahendajal vaidluseseme valdkonnas on?
            
         
               2.
            
            
               Kas direktiivi 2008/52/EÜ artiklit 1 võib tõlgendada nii, et vahendusasutustelt nõutakse territoriaalse pädevuse kriteeriumide täitmist, et hõlbustada alternatiivsete vaidlustelahendamise menetluste kättesaadavust ja edendada vaidluste rahumeelset lahendamist?
            
         
               3.
            
            
               Kas direktiivi 2008/52/EÜ artiklit 1, mis puudutab vahendus- ja kohtumenetluste vahelist tasakaalu, ning direktiivi 2008/52/EÜ artikli 3 punkti a, põhjendust 10 ja põhjendust 13, mis käsitlevad poolte vaba tahte absoluutselt keskset tähtsust vahendusmenetluse läbiviimisel ja selle lõpetamist puudutava otsuse tegemisel, võib tõlgendada nii, et kui rahumeelsele ja omaalgatuslikule kokkuleppele ei jõuta, võib vahendaja teha lepitusettepaneku, välja arvatud juhul, kui pooled paluvad ühiselt tal seda mitte teha (kuna nad leiavad, et peavad vahendusmenetluse lõpetama)?
            
         
      (1)  ELT L 136, lk 3.